b'\n_START_ARTICLE_\nMarko Cigale\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo je obiskoval v rojstnem kraju, gimnazijo v Idriji, kjer je leta 1968 tudi maturiral. \xc5\xa0tudij je nadaljeval na odseku za geologijo ljubljanske Fakultete za naravoslovje in tehnologijo in 1973 diplomiral ter dve leti kasneje opravil magisterij s temo Razvoj julijskih in tuvalijskih plasti v okolici Idrije._NEWLINE_Po diplomi se je zaposlil v idrijskem rudniku \xc5\xbeivega srebra. Tu je delal na razli\xc4\x8dnih delavnih mestih, med drugim je bil glavni geolog (1978-1982), vodja razvojne slu\xc5\xbebe (1982-1990) in od 1. februarja 1990 direktor rudnika.'